Többnyelvű gyermek - Válaszkereső
kérdezte: izmirli 1 éve
Többnyelvű gyermek
Kisfiam 16 hónapos, külföldön élünk, az édesapja hazájában, így az "anyanyelve" vagy legalábbis az a nyelv, amelyen jobban fog beszélni, nem a magyar lesz. Én természetesen csak magyarul beszélek vele. Vagyis két nyelvet tanul egyszerre a kezdetektől fogva.
2 évesen szeretnénk egy bölcsis csoportba járatni, ahol hetente 3x3 órát, nagy részben angol nyelven játékos oktatásban részesülne.
A kérdésem arra vonatkozna, hogy nem zavarná-e meg így a nyelvi fejlődését a harmadik nyelv, nem korai-e még neki? Meddig várjunk egy harmadik nyelv bevezetésével (itt is már, ahogy otthon, óvodában elkezdik a nyelvi nevelést)?
1 Tőkés Maris mondta 1 éve
Azt gondolom, hogy egy 2 éves gyereknek éppen elég a két nyelv! Az a fontos, hogy mindig csak az egyik nyelven beszéljenek hozzá, soha ne keverjék! Így is sok feladat vár Önökre, kisfia beszéde még csak most kezdett fejlődni.
Sokat beszélgessenek, képeskönyvet nézegessenek/, /ki-ki a saját nyelvén/ meséljenek, énekeljenek, mondókákat mondjanak neki.
A harmadik nyelvre még véleményem és tapasztalatom szerint néhány évet várni kellene.
Még az iskolákban is csak harmadik-negyedik osztályban kezdik bevezetni, s még akkor sem mindig sikerrel.
Az óvodákban is egy idegen nyelvvel foglalkoznak, ahogy említette ,néhány órában , játékosan.
Kisfiának még sok lehetősége lesz, akár több nyelvet is birtokolni......Majd!
2 Tőkés Maris mondta 1 éve